ผมมีอะไรกับแฟนตอนช่วงที่แฟนมี ปจด. มาประมาณ 3 วัน โดยไม่ใส่ถุงยาง รุ่งขึ้นผมจึงไปซื้อยาคุมฉุกเฉินมาให้แฟนกิน ต่อมาอีกวัน ประจำเดือนแฟนได้หยุดหายไป แบบนี้ถือว่ายังปกติไหมครับ ส่วนตัวผมคิดว่สมันอาจจะเป็นผลข้างเคียงจากยา
สวัสดีค่ะ หากประจำเดือนมาเป็นวันที่ 3 แล้วได้มีเพศสัมพันธ์ ก็จะถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไปค่ะ แต่หากได้ทานไป แล้ววันต่อมา ประจำเดือนได่หยุดไหล ก็น่าจะเกิดจากผลของฮอร์โมนจากยาคุมฉุกเฉินค่ะ ไม่ได้อันตรายอะไรอย่างไรก็ตาม หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ